الديموقراطيين الليبراليين

حزب الديموقراطيين الليبراليين هو حزب سياسى ليبرالى اجتماعى فى المملكة المتحدة بيدعم الحريات المدنية و تغيير الدستور و النظام الانتخابى ، و فرض ضرايب تصاعديه ، و ضرايب على الثروه ،  قوانين حقوق الانسان ، الليبرالية الثقافية ، و تغيير نظام خدمات البنوك.
 تاريخ 
حزب الديموقراطيين الليبراليين ابتدا سنة 1988 عن طريق اندماج الحزب الليبرالى و الحزب الاجتماعى الديمقراطى.
 انتخابات سنة 2010 
انتخابات المملكه المتحده العامه سنة 2010 حصلت يوم الخميس 6 مايو 2010 علشان انتخاب اعضاء فى مجلس العموم. الانتخابات حصلت فى 650 دايره انتخابيه فى كل المملكه المتحده و ما قدرش اى حزب يكسب الاغلبيه اللى هيا 326 كرسى فى مجلس العموم. حزب المحافظين بزعامة ديفيد كاميرون كسب اكبر عدد من الأصوات و الكراسى (306 كرسى) لكن فضل محتاج عشرين كرسى فى مجلس العموم علشان يكسب الاغلبيه. حزب العمال البريطانى اللى حكم بريطانيا من سنة 1997 بزعامة رئيس الوزرا جوردون براون جه فى المركز التانى (258 كرسى) و خسر كتير من كراسيه فى البرلمان و كسب حزب الديموقراطيين الليبراليين بزعامة نيك كليج المركز التالت (57 كرسى).

نتج بسبب الانتخابات دى برلمان متعلق علشان مافيش اى طرف يقدر يتحكم فى أغلبية مجلس العموم. و بسبب الانتخابات دى اتكونت حكومة تحالف باتفاق بين حزب المحافظين و حزب الديمقراطيين الليبراليين رئيس الوزرا ديفيد كاميرون هوا زعيم حزب المحافظين, و نايب رئيس الوزرا نيك كليج هوا زعيم حزب الديمقراطيين الليبراليين.

 لينكات برانيه 

 مصادر 

تصنيف:احزاب سياسيه
تصنيف:احزاب ليبراليه
تصنيف:حزب بريطانى
تصنيف:سياسه
تصنيف:سياسة بريطانيا